Vlissienge

Vlissienge (Nederlands: Vlissingen) is 'n Zeêuwse haevenstad en gemeênte, die-a op Walchren leit, te zuden van Middelburg. Bie de gemeênte oren ok nog de durpen Oôst-Soeburg, West-Soeburg (wat-a vandaeg d'n dag meêr 'n stadswiek is) en Rittem. De gemeênte eit 'n oppervlak van 345 km2, daevan 310 km2 waeter is. In 2025 ao de gemeênte onheveer 46.000 inweuners en de stad onheveer 35.000. Vlissienge leit an 't end van de spoôrwegt uut Roosendael, de Zeêuwse lijn en eit oôk nog 'n station Vlissienge-Soeburg.

 Stadsfuncties 
Vlissienge is vanouds geên bestierlik centrum, mae meêr 'n andelsstad. Vandaeg d'n dag nog eit 't 'n aeve (Vlissienge-Oôst), en 'n bescheie scheepsindustrie. 't Eit vedders 'n schoôlegemeênschap (Scheldemond) en 'n ziekenuus. Cultureel staet 't mee Middelburg op glieke voet: 't mist 'n concertzael maer ei wel 'n groôtere bioscoop.

 Stadsbeêld 
Deu de bombardementen in de Tweêden Wereldoolog en de sloôp van hebouwen eit Vlissinge vee monumente kwiet herocht, mae toch is 't de derde monumentenstad (mee biena 300 monumenten) van Zeêland. De Jacobskerke uut de vuuftiende eêuw mee bescheie toren en intersant schip (mee afwiekende boôgen) is dae 'n vobild van; vedders is vee bebouwing van nae d'n Tweêden Wereldoolog. An 't Bellamypark staen nog 'n paor ouwe uzen en d'r is een ouwe waetertoren.

 Geschiedenisse 
De vroege geschiedenisse van Vlissienge is nie goed gedocumenteerd; dienkelik was 't in de Middeleêwen 'n vissersdurpje. Ok over de naem bin ze 't nie eêns. In 1315 kreeg 't stadsrechten, al zou 't nog 'n stuitje diere toet 't mee Middelburg kon concurrere. Die kans kreeg 't vanaf de zeventiende eêuw, toen-a de toegank nae Middelburg steês moeiliker wier en den aeve van Vlissienge daedeur antrekkeliker g'ore was veu schippers. Op 6 april 1572 sloôt Vlissienge z'n eige as derde stad in de Nederlanden bie d'n Opstand an.

In de negentiende eêuw kon 't z'n eige rillatief goed staende ouwe ongermeer deu de anleg vant Kanaol deu Walchren. In mei 1940 wier Vlissienge, mee Middelburg, zwaer gebombardeerd deu de Duutsers. In 1966 wiere de gemeênten Oôst- en West-Soeburg (uutgezonderd Nieuw-Abeele) en Rittem an Vlissienge toegevoegd.

Op 22 november 2007 trad burgemeêster Anneke van Dok mee aolle wet'ouwers of nae aenleiienge van de groôte verliezen die-a geleje waeren bie 't bouwen van de wiek Scheldekwartier.

 Plekken 

 links|kaderloos Oôst-Soeburg
 Rittem
 Vlissienge
 West-Soeburg

 Politiek 

 Gemeênteraed 
De gemeênteraed van Vlissienge bestit uut 27 zetels. Hieronger stit de saemenstellieng van de gemeênteraed sinds 1990:nlverkiezingen

Partij  2022  2018  2014  2010  2006  2002  1998  1994  1990 Partij Souburg-Ritthem (PSR)  5  5  4 5  5  4    Lokale Partij Vlissingen (LPV)  4  5  5 6  3  2   Perspectief op Vlissingen (POV) ¹  3  2  1 1  1    PvdA  3  2  3 4  8  6 7  7  10 VVD  2  2  2 2  3  5 6  4  4 GL  2  2  1 2  1  2  2  2   SGP  2  2  1      50+  1  2        SP  1  2  4 2  3  2  3   0 D66  1  1  3 2  0  1 2  4  4 FVD  1          CDA  1  1  2 2  3  5 4  5  7 CU  1  1  1 1  1    RPCU ²    0  1  2 2  2  2 AOV-Unie 55+       1   CD        0  3  Totaol  27  27  27 27  29  29 27  27  27 Opkomst  44,6%  48,6%  48,3% 48,6%  52,3%  48,3% 51,5%  58,0%  52,8%

¹ Toet 2018: Progressief Ondernemend Vlissingen

² Rechts Protestants Christelijke Unie

 Burgemeêsters 

 Ambtsperiode  Naem burgemeêster  Partij of stroôming  Biezonderheên 1631 - 1650  Johan Cardon   Bewindhebber VOC kaemer van Zeêland 1654 - 1660  Cornelis Lampsins   Baron van Tobago 16?? - 1676  Daniel Cardon   17?? - 17??  Claude de Chuy   Overliejd 1774 17?? - 1795  Abraham van Doorn van der Boede   1815 - 1836  Johan Jacob Becker   1837 - 1848  Abraham van der Swalme   1849 - 1869  Jacob Willem Callenfels   1869 - 1879  Henri Pierre Winkelman   1879 - 1888  Arie Smit  Liberaole Unie  1888 - 1897  Henri Paul Jules Tutein Nolthenius   1897 - 1919  Jhr. A.A. van Doorn van Koudekerke   1919 - 1943  Carel Albert van Woelderen   1943 - 1944  P.C. Callenfels  NSB  1944 - 1945  Carel Albert van Woelderen   1946 - 1967  Benjamin Kolff   1967 - 1972  Derk Roemers  PvdA  1972 - 1985  Theo Westerhout  PvdA  1986 - 1999  Jaap van der Doef  PvdA  1999 - 2007  Anneke van Dok-van Weele  PvdA  2007 - 2010  Wim Dijkstra  PvdA  waernemend 2010 - 2013  René Roep  CDA  2013 - 2016  Letty Demmers-van der Geest  D66  waernemend 2016 - noe  Bas van den Tillaar  CDA  

 Trivia 
 De New Yorkse wiek Flushing is nae Vlissienge genoemd.
 De tremliene tussen Middelburg en Vlissienge ha een Franse naem: Tramways à vapeur Flessingue-Middelbourg et extensions. Dit kwam deurdat de exploitaosie deu een Bels bedrief wier 'edae.
 De Zeêmanserve is een bekend hof'ie in Vlissienge.

 Bekende Vlissiengers 
 Danny Blind, voeballer en trainer
 Tofik Dibi, politicus en amtenaer
 Maarten Ducrot, wielrenner
 Cornelis Evertsen de Jongste, admiraol
 Johan Evertsen, admiraol
 Lilian Janse-van der Weele, politicus (raedslid)
 Arendo Joustra, journalist
 Patrick Lodiers, presentator
 Jan Mijnsbergen, politicus
 Geert van Oorschot, uutgever en schriever
 Jean-Louis Pisuisse, cabaretier
 Michiel de Ruyter, admiraol
 Els Vader, atlete
 Floor Wibaut, politicus
 Yvonne Wisse, atlete
 Betje Wolff, schriefster

 Noôten 

 Lienks nae buten 
 Gemeênte
 Plaatsengids
 AlleCijfers


Categorie:Stad op Walchren